Apple lapper kritisk sikkerhedshul i iPhone-software

Et kritisk sikkerhedshul i iPhones operativsystem er ifølge Apple blevet udnyttet af hackere. Bristen gjorde det muligt at afvikle kode på telefonen, hvis man besøgte en hjemmeside.

Sårbarheden kan give en tredjepart mulighed for at stjæle dine data eller hacke din enhed til andre ondsindede formål. Hullet er nu blevet lappet af en opdatering, som Apple kalder kritisk.

Er opdateringen ikke kommet ned på iPhone og iPad automatisk via Apples Rapid Security Response-system, anbefales det at hente den manuelt hurtigst muligt.

Rapid Security Response-systemet gør det mulig at hente opdateringen uden at skule hente en helt ny udgave af styrtesystemet.

Opdateringen hedder iOS 16.5.1(a). Du kan se, hvilken udgave du har ved at gå ind under:

Indstillinger –> Generelt –> Om

Opdateringen kan hentes manuelt ved at gå ind under:

Indstillinger –> Generelt –> Softwareopdatering

Apple lapper kritisk sikkerhedshul i iPhone-software